Diari Oficial de la Generalitat Valenciana


Sumari del DOGV 5799, del 04-07-2008 (2008/8131)

RESOLUCIÓ de 27 de juny de 2008, del conseller d'Immigració i Ciutadania, per la qual es concedixen i es dóna publicitat a les subvencions establides en l'Orde de 17 de gener de 2008, de la Conselleria d'Immigració i Ciutadania, per la qual es regulen i convoquen ajudes destinades a la realització de programes dirigits a la integració social dels immigrants per a l'exercici 2008.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5799

Data del DOGV
:   04-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/8131


Data del document
:   27-06-2008

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * integració social
    * immigració
    * ajuda pública
    * assistència social
    * ajuda social
    * societat sense fins de lucre
    * suport econòmic
    * servei social

RESOLUCIÓ de 27 de juny de 2008, del conseller d'Immigració i Ciutadania, per la qual es concedixen i es dóna publicitat a les subvencions establides en l'Orde de 17 de gener de 2008, de la Conselleria d'Immigració i Ciutadania, per la qual es regulen i convoquen ajudes destinades a la realització de programes dirigits a la integració social dels immigrants per a l'exercici 2008. [2008/8131]  
Vistes les sol·licituds d'ajuda presentades, per als programes establits, a l'empara de l'Orde de 17 de gener de 2008, de la Conselleria d'Immigració i Ciutadania, per la qual es regulen i convoquen ajudes destinades a la realització de programes dirigits a la integració social dels immigrants per a l'exercici 2008 (DOCV núm. 5688, de 25.01.2008).  
Vistes les propostes de concessió efectuades per la comissió d'avaluació constituïda d'acord amb el que establix l'article 10 de l'esmentada orde, reflectides en l'acta de data 27 de maig de 2008.  
Vist l'article 18 de la Llei 38/2003, de 17 de novembre, General de Subvencions, que establix que els òrgans administratius concedents publicaran en el diari oficial corresponent les subvencions concedides amb expressió de la convocatòria, el programa i crèdit pressupostari a què s'imputen, el beneficiari, quantitat concedida i finalitat de la subvenció.  
Per raó de les competències atribuïdes pel Reglament Orgànic i Funcional de la Conselleria d'Immigració i Ciutadania, aprovat per Decret 101/2007, de 13 de juliol, del Consell (DOCV núm. 5556, de 16 de juliol), i per l'article 11 de la referida orde, resolc:  
Primer  
Concedir ajudes, a càrrec del programa pressupostari 313.50 "Integració de la Immigració", línia de subvenció T6377000, als beneficiaris, per les quanties i amb la finalitat de finançar els programes descrits en l'annex I de la present resolució.  
Segon  
Denegar les ajudes sol·licitades a les entitats i els programes relacionats en l'annex II de la present resolució, pels motius que s'indiquen.  
Tercer  
Donar publicitat a les ajudes concedides a les entitats previstes en l'annex I de la present resolució, en compliment de l'article 18.1 de la Llei 38/2003, de 17 de novembre, General de Subvencions.  
Quart  
El règim de lliurament de les ajudes, d'acord amb l'habilitació establida en el primer paràgraf de l'article 13 de l'Orde, serà el que disposa l'article 34.1 c) 2n, de la Llei 15/2007, de 27 de desembre, de la Generalitat, de Pressupostos per a l'exercici 2008: podran lliurar-se immediatament, una vegada concedides, fins al 60 per cent del seu import; el 40 per cent restant es pagarà després de l'aportació i la comprovació de la documentació justificativa de l'efectiva i la correcta aplicació de l'import inicialment anticipat.  
Cinqué  
D'acord amb el que establix l'article 13 de l'Orde, el termini per a la justificació de les subvencions finalitzarà el 30 de novembre de 2008 per mitjà de la presentació de la documentació acreditativa dels gastos realitzats per al compliment de l'activitat subvencionada, en els termes assenyalats en l'esmentat article. Així mateix, han de presentar la memòria descriptiva de l'execució dels programes objecte de subvenció amb el detall especificat en l'esmentat article 13 de l'orde.  
Sisé  
Atés que els beneficiaris de la convocatòria tenen la condició d'entitats sense finalitat lucrativa, l'objecte de l'ajuda o subvenció és el finançament de programes de servicis socials, i ja que cap dels programes subvencionats supera els imports establits en el paràgraf tercer de l'article 13 de l'Orde, no s'exigirà a les entitats beneficiàries la constitució de garantia per bestretes de pagament.  
Contra la present resolució, que esgota la via administrativa, es pot interposar potestativament, recurs de reposició davant del mateix òrgan que l'ha dictat, en el termini d'un mes comptador des de l'endemà de la publicació; o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que puguen interposar qualsevol altre que estimen pertinent.  
València, 27 de juny de 2008.- El conseller d'Immigració i Ciutadania: Rafael Blasco Castany.  
Total ajudes concedides: 108  
Import total ajudes concedides: 667.720,00 €  
Total ajudes denegades: 33  
Motius de denegació:  
1. Per presentar la sol·licitud fora de termini, segons art. 9 de l'Orde de 17 de gener de 2008 de la Conselleria d'Immigració i Ciutadania.  
2. Per desistiment de l'entitat sol·licitant en la tramitació del procediment.  
3. Per no aportar la documentació requerida en el termini d'esmena establit a l'efecte, segons art. 7 últim paràgraf, de l'Orde de 17 de gener de 2008 de la Conselleria d'Immigració i Ciutadania.  
4. Per no estar inscrita l'entitat en el Registre General dels Titulars d'Activitats d'Acció Social, segons art. 3 i 7.5 de l'Orde de 17 de gener de 2008 de la Conselleria d'Immigració i Ciutadania.  
5. Per no ajustar-se el projecte als programes objecte de convocatòria, segons art. 2 de l'Orde de 17 de gener de 2008 de la Conselleria d'Immigració i Ciutadania.  
\* \* \* \* \* \* \* \* \* \* \* \* \* \* \* \* \*   
Total ayudas concedidas: 108  
Importe total ayudas concedidas: 667.720,00 €  
Total ayudas denegadas: 33  
Motivos de denegación:  
1. Por presentar solicitud fuera de plazo, según art. 9 de la Orden de 17 de enero de 2008 de la Conselleria de Inmigración y Ciudadanía.  
2. Por desistimiento de la entidad solicitante en la tramitación del procedimiento.  
3. Por no aportar la documentación requerida en el plazo de subsanación establecido al efecto, según art. 7 último párrafo, de la Orden de 17 de enero de 2008 de la Conselleria de Inmigración y Ciudadanía.  
4. Por no estar inscrita la entidad en el Registro General de los titulares de Actividades de Acción Social, según art. 3 y 7.5 de la Orden de 17 de enero de 2008 de la Conselleria de Inmigración y Ciudadanía.  
5. Por no ajustarse el proyecto a los programas objeto de convocatoria, según art. 2 de la Orden de 17 de enero de 2008 de la Conselleria de Inmigración y Ciudadanía.